Lam ble ansatt i Hongkongs administrasjon i 1980 og har hatt flere lederposisjoner. Blant annet var hun direktør for velferdsdepartementet fra 2000 til 2004, generaldirektør for Hong Kong Economic and Trade Office, London fra 2004 til 2006 og leder av utviklingssekretariatet fra 2007 til 2012. I 2012 ble hun utnevnt til stillingen som sjefssekretær for administrasjonen, den nest øverste posisjonen i Hongkong. Hun hadde denne posisjonen frem til hun ble tatt i ed som ny leder av Hongkong i 2017.